Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: ajánlásairól szóló 2175/2005. (VIII. 26.) Korm. határozattal kihirdetett kisebbségi vegyes
Paragraph Index: 906

9. Helyi szervezési intézkedésekhez kapcsolódó többletkiadások támogatása Előirányzat: 9 090,0 millió forint A központi költségvetés hozzájárulást biztosít a helyi önkormányzatoknak és a többcélú kistérségi társulásoknak az általuk fenntartott intézményekben biztosított feladatellátás racionálisabb megszervezése folytán felszabaduló létszám miatti, 2007. szeptember 30. napját követően hozott döntéseikhez kapcsolódó 2007. és 2008. években esedékes jogszabályi kötelezettségeik teljesítéséhez. Ha az érintett személy jogviszonya korengedményes nyugdíjazás miatt szűnik meg, a nyugdíjazással kapcsolatos költségek megtéríthetők, ha azok összege nem haladja meg a jogviszony felmentéssel történő megszűnése esetén járó támogatás összegét. Amennyiben a korengedményes nyugdíjazással együttjáró költségek meghaladják a felmentés esetén járó támogatás mértékét, akkor a korengedményes nyugdíjazás esetében is csak az az összeg illeti meg a helyi önkormányzatot, illetve többcélú kistérségi társulást, amely felmentés esetében járna. A támogatás feltétele, hogy az önkormányzati, illetve többcélú kistérségi társulási szintű létszámcsökkentéssel kapcsolatban meghozott döntés egyidejűleg az álláshely megszüntetését is jelentse. További feltétel, hogy a megszüntetett álláshely legalább 5 évig nem állítható vissza, kivéve, ha – önkormányzati rendeleten kívüli – jogszabályból adódó többletfeladatok ezt indokolttá teszik. A pályázat benyújtása három ütemben történik, az egyes ütemek határideje: I. ütem 2008. április 15., II. ütem 2008. július 15., III. ütem 2008. október 1. 2007/183. szám A támogatás igénylésének, döntési rendszerének, folyósításának és elszámolásának részletes szabályairól az önkormányzati és területfejlesztési miniszter – a pénzügyminiszter véleménye kikérésével – 2008. február 28-áig rendeletet ad ki. E törvény egyúttal felhatalmazza a támogatási igények jogosságát elbíráló szervet, hogy a benyújtott pályázatokban megnevezett személyek foglalkoztatási jogviszonyának megszüntetésével kapcsolatos alábbi személyes adatait teljes körűen megismerhesse, kezelhesse: – név, anyja neve, születési név, – születési hely, születési idő, – lakcím, – a munkaviszony megszűnés/megszűntetés jogcíme, – szolgálati és közszolgálati idő, – besorolás és munkakör megnevezése, – a foglalkoztatási jogviszony kezdetének és megszűnésének időpontja, – a munkavégzés alóli felmentés kezdő és záró időpontja, – a foglalkoztatási jogviszony megszűnéséhez kapcsolódó kifizetésekre vonatkozó adatok (felmentés és végkielégítés összege), – a foglalkoztatási jogviszonnyal kapcsolatos egyéb adatok (pl. a felmentés indokául szolgáló adatok, egyéb a munkaviszonnyal kapcsolatos azonosító kódok). Az adatkezelés célja a költségvetési támogatási igények jogszerű elbírálása, ellenőrzése, és folyósítása. A kezelt személyes adatokat a támogatási döntést követő 5 év elteltével oly módon kell fizikailag megsemmisíteni, hogy helyreállításuk ne legyen lehetséges. Ez az előirányzat szolgál a helyi önkormányzatok és a többcélú kistérségi társulások létszámcsökkentési döntéseivel kapcsolatos egyszeri költségvetési támogatás igénylésének, döntési rendszerének, folyósításának és elszámolásának részletes feltételeiről szóló 4/2007. (II. 20.) ÖTM rendelet alapján 2008. évre megítélt támogatások, illetve a prémiumévek

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes